
Parlamentul  României

Camera  Deputaților

Comisia pentru industrii și servicii






                 București, 15.11.2022
                   Nr.4c-3/619/2022
AVIZ
asupra proiectului de Lege pentru aprobarea Ordonanței Guvernului nr.18/2022 privind autorizarea și funcționarea în România a reprezentanțelor societăților și organizațiilor economice străine


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, care va fi transmis Comisiei pentru politică economică, reformă și privatizare și Comisiei pentru antreprenoriat și turism, care sunt sesizate în fond, cu proiectul de Lege pentru aprobarea Ordonanței Guvernului nr.18/2022 privind autorizarea și funcționarea în România a reprezentanțelor societăților și organizațiilor economice străine, transmis cu adresa nr. P.L.x. 589/2022 din 11 octombrie 2022, înregistrat la comisie sub nr.4c-3/619/2022 din 12 octombrie 2022.



Consiliul Legislativ, cu avizul nr.894/02.08.2022, avizează favorabil proiectul de ordonanță cu observații și propuneri preluate de inițiator.



Senatul, în calitate de primă Cameră sesizată, a adoptat proiectul de lege în ședința din 5 octombrie 2022.


Ordonanța supusă dezbaterii are ca obiect de reglementare stabilirea cadrului legal şi instituțional pentru autorizarea şi funcționarea în România a reprezentanțelor societăților şi organizațiilor economice străine, în scopul ajustării procedurilor de înregistrare şi funcționare a reprezentanțelor străine în România, al simplificării procedurii de înregistrare, de prelungire şi modificare a autorizațiilor de funcționare ale reprezentanțelor străine în România şi al digitalizării procedurii de deschidere, prelungire şi modificare a autorizațiilor de funcționare ale reprezentanțelor străine, precum şi de radiere din evidențele Ministerului Antreprenoriatului şi Turismului.
Examinarea proiectului de lege a avut loc în ședința comisiei din 15 noiembrie 2022.
În urma dezbaterilor și a opiniilor exprimate, membrii comisiei au hotărât, cu unanimitate de voturi, avizarea favorabilă a proiectului de Lege pentru aprobarea Ordonanței Guvernului nr.18/2022 privind autorizarea și funcționarea în România a reprezentanțelor societăților și organizațiilor economice străine în forma adoptată de Senat.



Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Sándor Bende
Consilier parlamentar, Isabela-Patricia Robe

